-Η **παρομοίωση** είναι σχήμα λόγου κατά το οποίο για να κατανοήσουμε την ιδιότητα ενός προσώπου, ενός πράγματος, μιας ιδέας, το συσχετίζουμε με κάτι άλλο πολύ γνωστό, που έχει την ίδια ιδιότητα σε μεγάλο βαθμό. Η σύγκριση γίνεται με παρομοιαστικές λέξεις: σαν, καθώς, όπως, κτλ.

Όταν αναλύουμε μια **ΕΚΤΕΤΑΜΕΝΗ/ΔΙΕΞΟΔΙΚΗ παρομοίωση**:

1) Προσδιορίζουμε: α**) το αναφορικό μέρος** τη παρομοίωσης (την εικόνα) που εισάγεται με λέξεις όπως: σαν, όπως, πώς, καθώς, κτλ

Στο αναφορικό μέρος υπάρχουν θέματα από την καθημερινή ζωή των ανθρώπων, τις αγροτικές δουλειές, το κυνήγι, το ψάρεμα ή τη μυθολογία, θέματα πολύ γνωστά και οικεία στους ανθρώπους ώστε να καταλάβουν το νόημα της παρομοίωσης.

β) **το δεικτικό μέρος** της παρομοίωσης (την αφήγηση) που εισάγεται με λέξεις όπως: έτσι, παρόμοια, κτλ. Οι λέξεις αυτές λέγονται συνδετικές λέξεις.

γ) τον **κοινό όρο** ανάμεσα στην εικόνα και την αφήγηση.

Κυρίως όμως

2) Επισημαίνουμε το **λειτουργικό ρόλο** της: φωτίζει, συμπληρώνει, πλουτίζει την εικόνα.

Τέτοιες παρομοιώσεις βρίσκονται στη ραψωδία ε στίχοι 362-366 και 405-406.